CELEX: 31981D0987
Language: el
Date: 1981-11-24 00:00:00
Title: 81/987/EOK: Απόφαση τής Επιτροπής τής 24ης Νοεμβρίου 1981 περί μέτρων υγειονομικής προστασίας έναντι τής Δημοκρατίας τής Μποτσουάνας

Avis juridique important

|

31981D0987

81/987/EOK: Απόφαση τής Επιτροπής τής 24ης Νοεμβρίου 1981 περί μέτρων υγειονομικής προστασίας έναντι τής Δημοκρατίας τής Μποτσουάνας  

Επίσημη Εφημερίδα αριθ. L 361 της 16/12/1981 σ. 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Νοεμβρίου 1981  περί μέτρων υγειονομικής προστασίας έναντι της Δημοκρατίας της Μποτσουάνας  (81/987/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του κτηνιατρικού ελέγχου κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρ- θρο 15 ·  Εκτιμώντας:  ότι η απόφαση 81/442/ΕΟΚ της Επιτροπής (3) χορηγεί στα Κράτη μέλη τη δυνατότητα να επιτρέπουν στο έδαφός τους εισαγωγές νωπών κρεάτων από τη Δημοκρατία της Μποτσουάνας, κάτω από ορισμένες συνθήκες και από ορισμένες περιοχές, εφ' οσον ληφθεί υπόψη ειδικά η υγειονομική κατάσταση που επικρατεί στη χώρα αυτή και τα μέτρα που λαμβάνουν οι αρχές αυτής της χώρας για να καταπολεμήσουν τον αφθώδη πυρετό και για να αποφύγουν την εξάπλωσή του σε άλλες περιοχές που δεν έχουν μολυνθεί·  ότι από καιρού εις καιρόν, έχουν παρατηρηθεί κρούσματα αφθώδους πυρετού σε ορισμένες βόρειες περιοχές της Δημοκρατίας της Μποτσουάνας· ότι εν τούτοις, άλλα τμήματα της χώρας δεν έχουν μολυνθεί από αφθώδη πυρετό για αρκετά έτη·  ότι εφαρμόζονται αυστηρά μέτρα, ειδικά όσον αφορά την απαγόρευση μετακινήσεως των ζώων από τις βόρειες περιφέρειες Ngamiland, Chobe, North-East και Central προς τις μη μολυσμένες περιφέρειες Chanzi, Kweneng, Kgatlend, South-East, Shouthern και Kgalagadi, οι οποίες δεν έχουν προσβληθεί, εκτός από περιπτώσεις ζωικού κεφαλαίου προς άμεση σφαγή· ότι οι βόρειες περιοχές έχουν καλώς οριοθετηθεί και σαφώς διαχωρισθεί από τις μη μολυσμένες περιοχές· ότι σε όλη την έκταση της χώρας εφαρμόζονται μέτρα για τον έλεγχο των μετακινήσεων των ζώων και τη διαπίστωση εμφανίσεως της ασθένειας·  ότι οι κεντρικές κτηνιατρικές αρχές της Μποτσουάνας έχουν διαβεβαιώσει ότι η Μποτσουάνα δεν έχει μολυνθεί από αφθώδη πυρετό από τον Σεπτέμβριο του 1980, και ότι έχουν δεσμευθεί να γνωρίσουν στα Κράτη μέλη και στην Επιτροπή κάθε εμφάνιση νέου κρούσματος αφθώδους πυρετού στο έδαφός της· ότι κατά τη διάρκεια της περιόδου παραγωγής κρέατος προς εξαγωγή στην Ευρωπαϊκή Οικονομική Κοινότητα και για διάστημα επτά ημερών προηγουμένως, δεν επιτρέπεται η μετακίνηση βοοειδών από τη βόρειο Μποτσουάνα στην υπόλοιπη έκταση της χώρας· ότι οι αρμόδιες κτηνιατρικές αρχές της Μποτσουάνας διαβεβαιώνουν ότι τα Κράτη μέλη και η Επιτροπή θα ειδοποιηθούν πριν αρχίσει εκ νέου σφαγή βοοειδών στη βόρειο Μποτσουάνα·  ότι η Δημοκρατία της Μποτσουάνας δύναται τώρα να εξάγει, κάτω από νέες συνθήκες, νωπό κρέας που προέρχεται από ζώα που κατάγονται από περιοχές που δεν έχουν μολυνθεί από αφθώδη πυρετό για ορισμένα έτη· ότι οι αρμόδιες αρχές της Μποτσουάνας έδωσαν βιαβεβαιώσεις ότι το κρέας που θα προορίζεται για την Κοινότητα θα παράγεται, θα υφίσταται επεξεργασία και θα αποθηκεύεται εντελώς ξεχωριστά από το κρέας που δεν πληροί τις προϋποθέσεις της παρούσας αποφάσεως·  ότι η παρούσα απόφαση θα αναθεωρηθεί σύμφωνα με την εξελισσόμενη υγειονομική κατάσταση στην Μποτσουάνα, ειδικά όσον αφορά τον αφθώδη πυρετό, την εκφραζόμενη πολιτική εμβολιασμού, τον καθορισμό των ζωνών παρεμβάσεως και των ζωνών από τις οποίες γίνονται δεκτά ζώα που προορίζονται για εξαγωγές στην Κοινότητα·  ότι οι ιδαίτεροι όροι των υγειονομικών μέτρων των Κρατών μελών, που προκύπτουν από το άρθρο 16 της οδηγίας 72/462/ΕΟΚ για τις εισαγωγές νωπού κρέατος από την Μποτσουάνα, δεν έχουν ακόμη καθορισθεί σε κοινοτικό επίπεδο· ότι έως ότου αρχίσουν να ισχύουν, τα Κράτη μέλη διατηρούν το δικαίωμα να εφαρμόζουν τους εθνικούς υγειονομικούς κανόνες ως προς την εισαγωγή νωπών κρεάτων από την Μποτσουάνα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται για τις ακόλουθες περιφέρειες της Δημοκρατίας της Μποτσουάνας: Chanzi (εκτός από το βορειοδυτικό τμήμα που αποκαλείται «Chanzi-Farms»), Kweneng, Kgatlend, South-East, Southern και Kgalagadi.  Άρθρο 2  Αν Κράτος μέλος επιτρέπει την εισαγωγή στο έδαφός του νωπών κρεάτων που παράγονται αποκλειστικά από αποστεωμένα σφάγια βοοειδών, που προέρχονται από περιφέρειες που αναφέρονται στο άρθρο 1 και τα οποία σφάζονται σε μία από τις περιφέρειες αυτές, πρέπει να τηρούνται οι κατωτέρω προϋποθέσεις:  - τα κρέατα αυτά πρέπει να πληρούν τους όρους που αναφέρονται στο υγειονομικό πιστοποιητικό, του οποίου το υπόδειγμα ευρίσκεται στο παράρτημα· το πιστοποιητικό αυτό πρέπει να συνοδεύει τα κρέατα αυτά κατά τη διάρκεια της μεταφοράς μέχρι το Κράτος μέλος εισαγωγής,  - τα κρέατα αυτά δεν δύνανται να εισάγονται στο έδαφος του Κράτους μέλους εισαγωγής κατά τη διάρκεια των είκοσι μιας ημερών που έπονται της ημερομηνίας σφαγής των ζώων,  - τα κρέατα αυτά πρέπει να παράγονται από βοοειδή που προέρχονται από τις περιοχές που αναφέρονται στο άρθρο 1 και έχουν σφαγεί τουλάχιστον επτά ημέρες μετά την ολοκλήρωση της σφαγής ζώων από την βόρειο Μποτσουάνα και τον καθορισμό και απολύμανση των σφαγίων του Lobatse.  Άρθρο 3  Η απόφαση 81/442/ΕΟΚ καταργείται.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 24 Νοεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.  (3) ΕΕ αριθ. L 168 της 25. 6. 1981, σ. 27.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) αποστεωμένων σφαγίων (2) βοοειδών προελεύσεως Μποτσουάνας  Σχετικός αριθμός πιστοποιητικού καταλληλότητος:  Υπουργείο:  Υπηρεσία:  Αναφορές  (προαιρετικό)  Ι. Ταυτότης των κρεάτων:  Κρέατα (3) από:  (είδος ζώου)  Είδος τεμαχίων (4):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων:  Διεύθυνση και αριθμός κτηνιατρικής εγκρίσεως του εγκεκριμένου σφαγείου:  Διεύθυνση και αριθμός κτηνιατρικής εγκρίσεως του εγκεκριμένου τεμαχίου:  ΙΙΙ. Προορισμός των κρεάτων:  Τα κρέατα αποστέλλονται από:  (τόπος αποστολής)  στ :  (χώρα και τόπος προορισμού)  με το ακόλουθο μεταφορικό μέσο (5):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση:  Ο υπογεγραμμένος επίσημος κτηνίατρος βεβαιώνω ότι:  1. Τα ανωτέρω περιγραφόμενα νωπά κρέατα αποστεωμένων σφαγίων:  α) προερχόμενα από βοοειδή:  - τα οποία έχουν γεννηθεί και εκτραφεί στη Δημοκρατία της Μποτσουάνας και τα οποία, κατά τους 12 τελευταίους μήνες ή από τη γέννησή τους, έχουν παραμείνει σε μια ή περισσότερες από τις ακόλουθες περιφέρειες: Chanzi, εκτός από το νοτιοδυτικό τμήμα που είναι γνωστό ως «Chanzi-Farms», Kweneng, Kgatlend, South-East, Southern Kgalagadi,  - τα οποία, σύμφωνα με τις νομοθετικές διατάξεις, φέρουν σήμανση που επιτρέπει τον προσδιορισμό της περιοχής προελεύσεως,  - τα οποία δεν έχουν εμβολιασθεί κατά του αφθώδους πυρετού τουλάχιστον κατά τους 12 τελευταίους μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται από τις αποφάσεις της Ευρωπαϊκής Οικονομικής Κοινότητος, ώστε να μπορεί το κρέας τους να εξάγεται προς ένα Κράτος μέλος, και αν αυτά μεταφέρονται με μεταφορικό μέσο, το τελευταίο αυτό θα έχει καθορισθεί και απολυμανθεί πριν από τη φόρτωση,  - τα οποία, κατά την υγειονομική εξέταση πριν από τη σφαγή στο σφαγείο, κατά τη διάρκεια 24 ωρών πριν από τη σφαγή, έχουν υποβληθεί σε εξέταση, ιδίως του στόματος και των ονύχων, κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί κατά τη διάρκεια της περιόδου που αναφέρεται στην τρίτη περίπτωση του άρθρου 2 της οδηγίας της Επιτροπής 81/987/ΕΟΚ (ημερομηνία σφαγής: )·  β) ελήφθησαν από σφαγείο στο οποίο δεν έχει διαπιστωθεί αφθώδης πυρετός από εξωτικό ιό τουλάχιστον κατά τους τελευταίους τρείς μήνες·  γ) έχουν εναποθηκευθεί σε χώρους διαχωρισμένους από εκείνους στους οποίους έχουν εναποθηκευθεί τα κρέατα που δεν πληρούν τους όρους εξαγωγής προς ένα Κράτος μέλος, τα οποία προβλέπονται από τις αποφάσεις της Ευρωπαϊκής Οικονομικής Κοινότητος που ισχύουν επί του παρόντος·  δ) έχουν απαλλαγεί από τον μεγαλύτερο δυνατόν αριθμό προσιτών λεμφογαγγλίων·  ε) προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη των + 2° βαθμών Κελσίου, τουλάχιστον για 24 ώρες μετά τη σφαγή και πριν από την αποστέωση.  2. Κατά τη διάρκεια της περιόδου που παρεμβάλλεται μεταξύ της αφίξεως στο σφαγείο των βοοειδών που προορίζονται για σφαγή, εν όψει της εξαγωγής τους προς το Κράτος μέλος, και της περατώσεως των εργασιών συσκευασίας σε ξυλοκιβώτια ή χαρτοκιβώτια των κρεάτων που προέρχονται από τα ζώα αυτά, κανένα ζώο ή κρέας που δεν πληροί τους όρους που απαιτούνται από τις αποφάσεις της Ευρωπαϊκής Οικονομικής Κοινότητος, οι οποίοι ισχύουν για την εξαγωγή τους προς το Κράτος μέλος (με εξαίρεση, όσον αφορά τα κρέατα, αυτών που συσκευάζονται σε ξυλοκιβώτια ή χαρτοκιβώτια και εναποθηκεύονται σε ειδικούς χώρους), δεν βρισκόταν μέσα στο σφαγείο και στο εργαστήριο τεμαχισμού.  Έγινε στ , την  Σφραγίδα  Υπογραφή επίσημου κτηνιάτρου)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, τα οποία δεν έχουν υποστεί επεξεργασία με σκοπό τη συντήρησή τους· εν τούτοις, τα κρέατα τα οποία συντηρούνται δια ψύχους θεωρούνται ως νωπά.  (2) Σφάγια: ολόκληρο το σώμα ενός ζώου προς σφαγή μετά την αφαίμαξη, εκσπλαχνισμό, κοπή των άκρων των μελών στο ύψος του καρπού και του ταρσού, της κεφαλής, της ουράς και του μαστού καί, επί πλέον για τα βοοειδή, μετά την εκδορά.  (3) Η εισαγωγή νωπών κρεάτων αποστεωμένων σφαγίων βοοειδών επιτρέπεται μόνο αν έχουν αφαιρεθεί τα κυριότερα προσιτά λεμφογάγγλια.  (4) Η εισαγωγή νωπών κρεάτων σφαγίων επιτρέπεται μόνο αν έχουν αφαιρεθεί όλα τα οστά.  (5) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία το όνομα του πλοίου.